ଭୁବନେଶ୍ୱର, ଅକ୍ଟୋବର ୧୧(ଲୋକାଲ ୱାୟାର): ବିଶ୍ୱ ସ୍ୱାସ୍ଥ୍ୟ ସଙ୍ଗଠନର ତଥ୍ୟନୁଯାୟୀ ସାରା ବିଶ୍ୱରେ ପ୍ରତି ୪୦ ସେକେଣ୍ଡରେ ଜଣେ ବ୍ୟକ୍ତି ଆତ୍ମହତ୍ୟା ଉଦ୍ୟମ କରୁଛନ୍ତି ।
ଆତ୍ମହତ୍ୟା ଉଦ୍ୟମ କରୁଥିବା ବା ଆତ୍ମହତ୍ୟା କରୁଥିବା ବ୍ୟକ୍ତିଙ୍କ ମଧ୍ୟରୁ ଅଧିକାଂଶ କିଶୋର ବା କିଶୋରୀ ।
ସାମାନ୍ୟ ମାନସିକ ଚାପକୁ ପ୍ରତିହତ କରି ନପାରି ଆତ୍ମହତ୍ୟ ଭଳି ପନ୍ଥା ଆପଣେଇ ନେଉଥିବା ବ୍ୟକ୍ତିଙ୍କୁ ସହାନୁଭୂତି ଆବଶ୍ୟକ ।
ଜଣେ ବ୍ୟକ୍ତି ନିଜ ମନ ଭିତରେ ସକରାତ୍ମକ ଆବେଗ ପୋଷଣ କରିବା ଦ୍ୱାରା ମାନସିକ ଶାନ୍ତି ପାଇବା ସହ ଆତ୍ମହତ୍ୟା ପ୍ରବୃତ୍ତିକୁ ପ୍ରତିହତ କରିପାରିବ ବୋଲି ସିୱାଇଏସଡି ଓ ହ୍ୱିମାନ୍ କନ୍ଟେସ୍କଟର ମିଳିତ ଆନୁକୂଲ୍ୟରେ ପାଳିତ ବିଶ୍ୱ ମାନସିକ ସ୍ୱାସ୍ଥ୍ୟ ଦିବସରେ ବକ୍ତାମାନେ ମତ ବ୍ୟକ୍ତ କରିଛନ୍ତି ।
କଟକ ସ୍ଥିତ ମେଣ୍ଟାଲ୍ ହେଲଥ ଇନଷ୍ଟିଚ୍ୟୁଟର ନିର୍ଦ୍ଦେଶକ ଡ. ସାରଦା ପ୍ରସନ୍ନ ସ୍ୱାଇଁ ଆଲୋଚନା ଚକ୍ରରେ ଯୋଗଦେଇ ସକରାତ୍ମକ ଆବେଗ ପୋଷଣ ଓ ନକରାତ୍ମକ ଆବେଗକୁ ନିୟନ୍ତ୍ରଣ କରିପାରିଲେ ଜଣେ ମାନସିକ ଭାବେ ଆତ୍ମହତ୍ୟା ପ୍ରବଣତାକୁ ଦୂରେଇ ଦେଇପାରିବ ।
କିଶୋର-କିଶୋରୀମାନଙ୍କୁ ସମଭାବାପନ୍ନ କଥାବାର୍ତ୍ତା ଓ ବନ୍ଧୁତ୍ୱପୂର୍ଣ୍ଣ ବ୍ୟବହାର ମାଧ୍ୟମରେ ସେମାନଙ୍କ ମନ କଥା ଜାଣିବା ପାଇଁ ଅଭିଭାବକମାନେ ପ୍ରାଥମିକତା ଦେବା ଆବଶ୍ୟକ ବୋଲି ଡ. ସ୍ୱାଇଁ କହିଥିଲେ ।
ପିଲାମାନଙ୍କର ବ୍ୟବହାରରେ ପରିବର୍ତ୍ତନକୁ ନଜର ରଖିବା ଓ ସେମାନଙ୍କ ଭାବନାକୁ ବୁଝି ମାନସିକ ସାନ୍ତ୍ୱନା ଦ୍ୱାରା ଅନେକାଂଶରେ ଆତ୍ମହତ୍ୟାକୁ ରୋକାଯାଇପାରିବ ବୋଲି ସମ୍ ହସ୍ପିଟାଲର ମାନସିକ ରୋଗ ଚିକିତ୍ସା ବିଭାଗର ପ୍ରଫେସର୍ ଡ. ଶୁଭେନ୍ଦୁ ମିଶ୍ର ମତ ବ୍ୟକ୍ତ କରିଛନ୍ତି ।
ଆମ ଜୀବନ ହେଉଛି ନବ ରସର ସମ୍ମେଳନ; ଏଣୁ କିଶୋର-କିଶୋରୀମାନଙ୍କ ସ୍ଥିତିକୁ ପରଖି ସାମାଜିକ ଗଣମାଧ୍ୟମ ଭଳି ଜ୍ଞାନକୌଶଳ ଜନିତ ଯୋଗାଯୋଗ ପ୍ରକ୍ରିୟା ଠାରୁ ମାନବିକ ଓ ପ୍ରତ୍ୟକ୍ଷ ଯୋଗାଯୋଗ ପ୍ରକ୍ରିୟା ଉପରେ ଗୁରୁତ୍ୱ ଦିଆଯିବା ଆବଶ୍ୟକ ବୋଲି ମାନମ୍ ଫାଉଣ୍ଡେସନର ପ୍ରତିଷ୍ଠାତା ଅନୁରାଧା ମହାପାତ୍ର କହିଛନ୍ତି ।
କାଳ୍ପନିକ ଦୁନିଆ ଠାରୁ ଦୂରେଇ ବାସ୍ତବତାକୁ ହୃଦୟଙ୍ଗମ କରିବା ଓ ମାନସିକ ଚାପ ସହ ଲଢ଼େଇ କରିବାରେ ଜୀବନର ପ୍ରକୃତ ମଜା ରହିଛି ।
ସକରାତ୍ମକ ଭାବନାରେ ବଞ୍ଚିବା ହେଉଛି ବାସ୍ତବ ଜୀବନର ସଂଘର୍ଷ ବୋଲି ପିଲାମାନଙ୍କୁ ଶିଖାଇବା ଆବଶ୍ୟକ ବୋଲି ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ପ୍ରଫେସର୍ ସଚ୍ଚିଦାନନ୍ଦ ମହାନ୍ତି ମତ ପୋଷଣ କରିଛନ୍ତି ।
ହ୍ୱିମାନ୍ କନ୍ଟେସ୍କଟର ନିର୍ଦ୍ଦେଶକା ସୁଶ୍ରୀ ମିଶ୍ର ମାନସିକ ଚାପ ଏବଂ ତତ୍ ଜନିତ ବିଭିନ୍ନ ସମସ୍ୟାକୁ ପ୍ରତିହତ କରିବା ପାଇଁ କାଉନସେଲିଂର ବ୍ୟାପକ ଭୁମିକା ଉପରେ ଆଲୋକପାତ କରିଥିଲେ ।
ବିଗତ ତିନି ଦଶନ୍ଧିରେ ଆମେ ବିଜ୍ଞାନ ଓ ଜ୍ଞାନକୌଶଳରେ ଅନେକ ଅଗ୍ରଗତି କରିଛନ୍ତି ।
ମସ୍ତିଷ୍କର କୋଷ, କଣିକା, ଡିଏନ୍ଏ ଆଦିରେ ଅନେକ ଗବେଷଣା ମଧ୍ୟ କରାଯାଇଛି; ମାତ୍ର ମନର ବିଚଳତା ଓ ରହସ୍ୟ ଖୋଜିବାରେ ଆମକୁ ଆହୁରି ଗବେଷଣାର ଆବଶ୍ୟକତା ରହିଛି ।
ଏପରିସ୍ଥଳେ ମନର ରହସ୍ୟକୁ ବୁଝିବା ଓ ଏହାର ସାଙ୍କେତିକ ବ୍ୟବହାରକୁ ଜାଣିପାରିଲେ ମାନସିକ ସ୍ୱାସ୍ଥ୍ୟରେ ଉନ୍ନତି ଅଣାଯାଇ ପାରିବ ବୋଲି ସିୱାଇଏସ୍ଡିର ସହ-ପ୍ରତିଷ୍ଠାତା ତଥା ମାର୍ଗଦର୍ଶକ ଜଗଦାନନ୍ଦ କହିଛନ୍ତି ।
ଏହି ଆଲୋଚନା ଚକ୍ରକୁ ହ୍ୱିମାନ୍ କନ୍ଟେସ୍କଟ୍ର ଅନ୍ୟତମ ନିଦ୍ଦେର୍ଶକ ସନ୍ତୋଷ ମିଶ୍ର ପରିଚାଳନା କରିବା ସହ ବିଭିନ୍ନ ସାମାଜିକ କର୍ମୀ, ବୁଦ୍ଧିଜୀବି ପ୍ରମୁଖ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
